ক্রিস কাগেলিন
ক্রিস্টোফার মেরি কাগেলিন (ইংরেজি: Chris Kuggeleijn; জন্ম: ১০ মে, ১৯৫৬) অকল্যান্ডে জন্মগ্রহণকারী নিউজিল্যান্ডীয় আন্তর্জাতিক ক্রিকেটার ও কোচ। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৮৮ থেকে ১৯৮৯ সময়কালে সংক্ষিপ্ত সময়ের জন্যে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর নিউজিল্যান্ডীয় ক্রিকেটে নর্দার্ন ডিস্ট্রিক্টস দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে কার্যকরী অফ ব্রেক বোলিংয়ে পারদর্শী ছিলেন ‘স্লেজ হ্যামার’ ডাকনামে পরিচিত ক্রিস কাগেলিন।